Diari Oficial de la Generalitat Valenciana


Sumari del DOGV 5484, del 04-04-2007 (2007/4216)

RESOLUCIÓ de 29 de març de 2007, de la Universitat d'Alacant, per la qual es convoquen a concurs places de personal docent i investigador en règim de contractació laboral.
---------------------------------------------------------------------------------------------------------------------------------------------------------------------------

### Dades del document

Número de DOGV
:   5484

Data del DOGV
:   04-04-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/4216


Data del document
:   29-03-2007

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * personal docent
    * química
    * biologia
    * professió de la informàtica
    * enginyer
    * educació física
    * lingüística
    * telecomunicació
    * concurs administratiu
    * universitat
    * matemàtiques
    * psicologia
    * treballador social
    * ensenyament d'idiomes

En compliment del que disposa el Decret 174/2002, de 15 d'octubre (publicat en el DOGV de 22), del Govern Valencià, sobre Règim i Retribucions del Personal Docent i Investigador Contractat Laboral de les Universitats Públiques Valencianes i sobre Retribucions Addicionals del Professorat Universitari, este Rectorat ha resolt convocar a concurs les places de personal docent i investigador en règim de contractació laboral que es relacionen en l'ANNEX I de la present Resolució, d'acord amb les següents bases:
1. Normes Generals.
Aquests concursos es regiran pel que disposa el capítol I del títol IX de la Llei Orgànica 6/2001, de 21 de desembre, d'Universitats (BOE de 24), pel Decret 174/2002, de 15 d'octubre (publicat en el DOGV de 22), del Govern Valencià, sobre Règim i Retribucions del Personal Docent i Investigador Contractat Laboral de les Universitats Públiques Valencianes i sobre Retribucions Addicionals del Professorat Universitari, pels acords del Consell de Govern aplicables, i la resta de normativa de general aplicació.
2. Requisits
2.1. El compliment dels requisits per a concursar a cada una de les figures del personal docent i investigador contractat laboral, relacionats en els apartats 2.2 i 2.3 següents, haurà d'estar referit sempre a la data d'expiració del termini fixat per a sol·licitar la participació en el concurs i mantindre's fins a la data de formalització del contracte.
2.2. Requisits de caràcter general:
a) Tindre complits els díhuit anys i no haver complit l'edat de jubilació.
b) Estar en possessió o en condicions d'obtindre el títol acadèmic exigit per a cada figura. En cas d'haver fet els seus estudis fora de l'Estat espanyol la titulació acadèmica haurà d'estar homologada pel Ministeri d'Educació i Ciència. En cas de candidats amb títols de la Unió Europea presentaren bé l'homologació o bé la credencial de reconeixement dirigit a l'exercici de la professió de Professor d'Universitat.
c) No patir malaltia o discapacitat física o psíquica que li impedisca l'exercici de les corresponents funcions.
d) No haver sigut separat del servici ni inhabilitat per a l'exercici de funcions públiques o exercir càrrecs o funcions declarats incompatibles amb la docència. Així mateix, l'exercici de les places convocades quedarà sotmés a la Llei 53/1984, de 26 de desembre, i a les normes de desenvolupament, en matèria d'incompatibilitats. Els aspirants que no tinguen nacionalitat espanyola no podran estar sotmesos a sanció disciplinària o condemna penal que impedisca, en el seu Estat, l'accés a la Funció Pública.
e) Els aspirants que no siguen de nacionalitat espanyola hauran de posseir un coneixement del castellà adequat per al desenvolupament de les seues funcions.
f) Els aspirants que sol·liciten plaça en què s'establisca l'ensenyança en llengua valenciana, serà necessari el coneixement del valencià del nivell mitjà.
2.3. Requisits de caràcter específic de cada figura:
a) Per a places de Professor Col·laborador:
a.1) Ser llicenciat, arquitecte, enginyer, diplomat universitari, arquitecte tècnic o enginyer tècnic.
a.2) Disposar d'informe favorable de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.
b) Per a places de Professor Contractat Doctor:
b.1) Ser Doctor que acredite almenys tres anys d'activitat docent i investigadora, o prioritàriament investigadora, postdoctoral.
b.2) Disposar d'avaluació positiva de la seua activitat per part de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.
3. Sol·licituds.
Els qui vulguen prendre part en els concursos presentaran, per cada plaça sol·licitada, la corresponent instància segellada, en el termini de 20 dies hàbils comptats a partir del dia següent al de publicació d'esta convocatòria en el Diari Oficial de la Comunitat Valenciana, a l'Oficina Principal del Registre General de la Universitat o a les Oficines Auxiliars, situades a les Secretaries de Centre i en la Seu d'Alacant, o bé, per qualsevol de les formes previstes en l'art. 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999. Les sol·licituds que es presenten a través de les Oficines de Correus hauran d'anar en sobre obert perquè l'empleat de Correus puga estampar en cada una d'elles el segell de dates abans de el seu certificat i dirigir·se al Campus de Sant Vicent del Raspeig, Apdo. 99, E-03413 - Alacant. Esta instància, que s'ajustarà al model de l'ANNEX II d'esta convocatòria, anirà acompanyada de la documentació que a continuació es detalla:
3.1. Per a totes les categories:
a) D'acord amb l'art. 130 del Decret Legislatiu 1/2005, de 25 de febrer, del Consell de la Generalitat, pel qual s'aprova el Text Refós de la Llei de Taxes de la Generalitat (DOGV de 22 de març), RESGUARD que justifique el pagament de 24,82 euros, en concepte d'admissió a proves, que s'ingressaran, en efectiu o per mitjà de transferència bancària, en la Caixa d'Estalvis del Mediterrani (MHT-9229), en el compte número 5968198804 de l'oficina 3191, DC 11, referenciant junt amb el nom i cognoms, el número de D.NI i el número de la plaça.
Estaran exempts del pagament de la taxa els aspirants amb una discapacitat igual o superior al 33%. Hauran de presentar certificat de la Conselleria de Benestar Social o òrgans competents d'altres administracions públiques, que acredite discapacitació igual o superior al 33%.
També estaran exemptes les persones que figuren com a demandants d'ocupació amb una antiguitat de, almenys, un mes anterior a la data de la convocatòria. Per al gaudi de l'exempció seran requisits que no hagueren rebutjat, en el termini que es tracte, oferta d'ocupació adequat ni s'hagueren negat a participar, excepte causa justificada, en accions de promoció, formació o reconversió professionals i que, així mateix, manquen de rendes superiors, en còmput mensual, al salari mínim interprofessional. L'acreditació relativa a la condició de demandant d'ocupació, amb els requisits previstos en la llei, se sol·licitarà en la corresponent oficina de l'Institut Nacional d'Ocupació. Quant a l'acreditació de les rendes es realitzarà per mitjà d'una declaració escrita del sol·licitant. Ambdós documents hauran d'adjuntar-se a la sol·licitud.
b) Fotocòpia del DNI o, en cas d'estrangers, del document que acredite la seua identitat i data de naixement.
c) Fotocòpia del TÍTOL ACADÈMIC exigit, d'acord amb els requisits de cada categoria.
e) Cas de tractar-se d'una plaça en què s'establisca l'ensenyança en llengua valenciana, s'aportara fotocòpia del certificat de Capacitació Docent en Valencià de la Conselleria de Cultura, Educació i Esport; certificat de Nivell Mitjà dels cursos de valencià de la Universitat d'Alacant, o document equivalent expedit per qualsevol altra de les universitats de l'àmbit lingüístic català, certificat de Grau Mitjà de la Junta Qualificadora de Coneixements de Valencià, o document equivalent expedit per la Generalitat de Catalunya o pel Govern de les Illes Balears.
3.2. Per a les figures a continuació indicades, a més:
a) Places de Professor Col·laborador:
Fotocòpia de l'informe favorable de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.
b) Places de Professor Contractat Doctor:
Fotocòpia de l'avaluació positiva de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.
3.3. Traducció de documents.
Aquells documents acreditatius dels requisits presentats en un idioma distint d'algun dels oficials a la Comunitat Valenciana, hauran d'anar acompanyats de traducció jurada.
4. Protecció de dades personals
Els dades de caràcter personal arreplegats en els documents aportats pels aspirants quedaran inclosos en el fitxer automatitzat, el responsable del qual és el Gerent de la Universitat d'Alacant, comprometent-se aquest a no fer un ús de les dades personals arreplegades diferent d'aquell per al que han sigut sol·licitats, d'acord amb la Llei Orgànica 15/1999, de 13 de desembre, de Protecció de Dades.
La Universitat d'Alacant informa sobre la possibilitat d'exercir els drets d'accés, rectificació, cancel·lació i, si és procedent, d'oposició, d'acord amb l'article 5 de la Llei; drets que han de ser exercits, per escrit, davant del secretari general d'esta Universitat.
5. Relació d'admesos i exclosos.
5.1. Expirat el termini de presentació d'instàncies, es publicarà la relació provisional d'admesos i exclosos en el Diari Oficial de la Comunitat Valenciana, en el tauler d'anuncis de l'edifici de Rectorat i Serveis Generals i en la pàgina web de la Universitat, amb indicació de la causa d'exclusió.
En el termini de 10 dies hàbils comptats a partir del següent al de la publicació en el Diari Oficial de la Comunitat Valenciana, els interessats podran esmenar el defecte que haja motivat l'exclusió.
5.2. Conclòs aquest termini es publicarà la relació definitiva d'admesos i exclosos en el Diari Oficial de la Comunitat Valenciana, en el mateix tauler i en la pàgina web de la Universitat.
5.3. D'acord amb el que preveu l'art. 59.6.b) de la Llei 30/1992, de 26 novembre, modificada per la Llei 4/1999, aquestes publicacions substituiran la notificació personal als interessats i produiran els mateixos efectes.
5.4. Aquells que resulten exclosos en la relació definitiva podran sol·licitar el reintegrament de les taxes per mitjà d'instància dirigida Vicerector de Planificació Econòmica de la Universitat d'Alacant, en la que es faran constar les dades de tipus bancari on es farà efectiva la transferència.
6. Comissions de Selecció.
6.1. Els concursos seran jutjats per les corresponents Comissions de Selecció, que, conforme a la normativa de la Universitat d'Alacant, estaran integrades per cinc membres de ple dret.
6.2. Els membres que componen cada Comissió de Selecció es publicaran en el Diari Oficial de la Comunitat Valenciana, en el tauler d'anuncis de Rectorat i Serveis Generals i en la pàgina web de la Universitat, en la mateixa resolució per la qual es publique la relació definitiva d'admesos i exclosos, disposant-se d'un termini de 10 dies a comptar des del següent a la publicació per a formular recusació davant del Rector, que es resoldrà d'acord amb el que disposa els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE del 27).
6.3. Les Comissions de Selecció hauran de constituir-se en el termini d'un mes a comptar des de l'endemà a la seua publicació en el Diari Oficial de la Comunitat Valenciana. L'anunci de la data prevista per a l'acte de Constitució es publicarà de la mateixa forma amb una antelació mínima de 10 dies.
6.4. Els membres de les Comissions de Selecció percebran les gratificacions per assistències fixades en la normativa de la Universitat d'Alacant, sobre indemnitzacions per raó del servici.
7. Procediment de selecció.
El procediment de selecció dels concursants està integrat per dos fases:
7.1. Primera fase. La Comissió procedirà a avaluar els mèrits al·legats i acreditats pels aspirants d'acord amb els barems generals "ANNEXOS IV i V" aprovats en Consell de Govern.
Per a això, el President dictarà resolució que es publicarà al tauler d'anuncis de l'edifici de Rectorat i Servicis Generals i en la web de la Universitat convocant els aspirants perquè aporten en la data, lloc i forma que s'indique en la resolució, exemplar per quintuplicat:
· Currículum, d'acord amb el model que s'inclou en la convocatòria (ANNEX III) i documentació que acredite fefaentment els mèrits al·legats.
· Programa raonat relatiu a una assignatura troncal o obligatòria de l'àrea de coneixement a què es vincule la plaça.
En el cas de places de Professors Contractats Doctors, la Comissió podrà sol·licitar als candidats l'exposició oral dels seus mèrits investigadors. La data de la convocatòria per a este acte coincidirà amb la data prevista per a l'aportació de la documentació sol·licitada.
En les 48 hores següents a la presentació de la dita documentació i, si és procedent, de l'exposició oral, la Comissió farà pública en el tauler d'anuncis del centre en els locals del qual s'haja constituït i desenrotlle les seues actuacions, així com en la web de la Universitat la puntuació assignada als mèrits així com la data, lloc i hora de la realització de la segona fase del procediment selectiu.
Per a superar esta fase, els aspirants hauran d'aconseguir una puntuació igual o superior a 50 punts.
7.2. Segona fase. Composta per dos parts: a) Defensa i debat del programa docent presentat pel candidat; la defensa es realitzarà en un temps mínim de 30 minuts i el debat en un temps màxim de 120 minuts. b) Exposició d'un tema a elegir pel candidat d'entre els inclosos en el seu programa, durant un temps mínim de 45 minuts. La Comissió podrà formular quantes preguntes i aclariments considere necessari, durant un temps màxim de 120 minuts.
Per a superar esta fase el candidat haurà d'obtindre una puntuació igual o superior a 50 punts.
8. Resolució del concurs.
8.1. La Comissió de Selecció a partir de la valoració dels mèrits dels concursants elaborarà la proposta de provisió de la plaça o places a cobrir a favor del candidat o candidats que hagen obtingut la major puntuació i, subsidiàriament, per al cas de renúncia del candidat o candidats proposats, als que els seguisquen en l'orde de puntuació, sempre que hagen obtingut la puntuació mínima necessària. En cas d'empat entre els candidats amb major puntuació es portarà a terme una votació entre els membres de la comissió, resultant proposat aquell candidat que obtinga nombre més gran de vots.
La Comissió publicarà en el tauler d'anuncis de l'edifici de Rectorat i Serveis Generals, en el del centre en els locals del qual s'haja realitzat el procediment, així com en la pàgina web de la Universitat, la puntuació obtinguda per cada candidat, el resultat de la votació, si és procedent, així com la proposta de provisió de la plaça o places.
8.2. Recurs d'Alçada.
Contra la proposta de la Comissió es podrà interposar, en el termini d'un mes, recurs d'alçada, que serà resolt pel Rector, previ informe de la Comissió de Reclamacions de la Universitat conforme als articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999; el dit termini es computarà a partir de la publicació de la mateixa en el tauler d'anuncis del centre i la pàgina web de la Universitat. La interposició del recurs paralitzarà la tramitació del procediment.
9. Publicació de la proposta d'adjudicació en el Diari Oficial de la Comunitat Valenciana.
Transcorregut el termini previst per a la interposició i resolució, si és procedent, de recurs, es procedirà a enviar la proposta d'adjudicació de la plaça o places al Diari Oficial de la Comunitat Valenciana per a la seua publicació.
10. Firma del contracte.
10.1. En el termini d'1 mes des de la publicació del resultat del procediment selectiu en el Diari Oficial de la Comunitat Valenciana, el candidat proposat, haurà d'acreditar en la Unitat de Gestió de Personal Docent i Investigador amb documents originals que complix els requisits relacionats en la base 2, i haurà de formalitzar el contracte i/o alta en el règim de la Seguretat Social corresponent.
10.2. Els contractes laborals del personal docent i investigador es formalitzaran per escrit d'acord amb el model que a l'efecte ha aprovat el Consell de Govern d'esta Universitat.
10.3. Les retribucions s'establiran d'acord amb el que regula el Decret 174/2002, de 15 d'octubre, del Govern Valencià considerant aquelles variacions que aproven els òrgans competents d'aquesta Universitat, segons s'arreplega en " l'ANNEX VI".
10.4. Cas de no formalitzar el contracte en el termini establit en esta base, per causa imputable a l'interessat, el candidat proposat decaurà en el seu dret, llevat que el dit termini haja sigut ampliat, a petició motivada de l'interessat formulada amb anterioritat a l'expiració del mateix, pel Vicerectorat d'Ordenació Acadèmica i Professorat, i escoltat el director del Departament a què està adscrita la plaça.
11. Informació.
La informació referent a esta convocatòria i el seu procés pot consultar-se en la pàgina Web de la Universitat d'Alacant, la direcció de la qual és http://www.ua.es/va/servicios/syf/acceso\_pdi/index.html.
12. Norma final.
Contra la convocatòria, les seues bases i tots els actes administratius que es deriven d'aquesta, que esgoten la via administrativa, pot interposar-se recurs contenciós administratiu davant de la Sala contenciós administratiu del Tribunal Superior de Justícia de la comunitat Valenciana en el termini de dos mesos comptats a partir del dia següent de la seua publicació, de conformitat amb el que estableix l'article 109 de la Llei 30/1992, de 26 de novembre, de règim jurídic de les administracions públiques i del procediment administratiu comú, 6.4 de la Llei Orgànica 6/2001m de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciós administratiu, i potestativament podran interposar recurs de reposició en el termini d'un mes comptat a partir del dia següent al de la publicació de la present, davant del Rector, de conformitat amb el que disposa l'article 116 de la Llei 30/1992, redactat conforme a la Llei 4/1999.
Alacant, 29 de març de 2007.- El rector, p.d. (Res. Rectoral 25.01.2005), el vicerector d'Ordenació Acadèmica i Professorat: Antonio Marcilla Gomis.
ANNEX I
PLAÇA: DC03214
CATEGORIA: Professor Contractat Doctor
ÀREA DE CONEIXEMENT: Física de la Matèria Condensada
DEPARTAMENT: Física Aplicada
ACTIVITAT: Física dels processos biológics (1 curs de la Llicenciatura de Biologia)
DEDICACIÓ: Completa
DURACIÓ: Indefinida
CENTRE: Facultat de Ciències
PLAÇA: DC03246
CATEGORIA: Professor Col laborador
ÀREA DE CONEIXEMENT: Química Orgànica
DEPARTAMENT: Química Orgànica
ACTIVITAT: Classes teòriques i pràctiques
DEDICACIÓ: Completa
DURACIÓ: Indefinida
CENTRE: Facultat de Ciències
PLAÇA: DC03248
CATEGORIA: Professor Col laborador
ÀREA DE CONEIXEMENT: Matemàtica Aplicada
DEPARTAMENT: Matemàtica Aplicada
ACTIVITAT: Equacions diferencials (Eng. de Camins, Canals i Ports)
DEDICACIÓ: Parcial (5+5)
DURACIÓ: Indefinida
CENTRE: Escola Politècnica Superior
PLAÇA: DC03249
CATEGORIA: Professor Col laborador
ÀREA DE CONEIXEMENT: Llenguatges i Sistemes Informàtics
DEPARTAMENT: Llenguatges i Sistemes Informatics
ACTIVITAT: Disseny i programació avançada d'Aplicacions
DEDICACIÓ: Completa
DURACIÓ: Indefinida
CENTRE: Escola Politècnica Superior
PLAÇA: DC03250
CATEGORIA: Professor Col laborador
ÀREA DE CONEIXEMENT: Llenguatges i Sistemes Informàtics
DEPARTAMENT: Llenguatges i Sistemes Informatics
ACTIVITAT: Fonaments de programació 2 i Programació orientada a objectes
DEDICACIÓ: Completa
DURACIÓ: Indefinida
CENTRE: Escola Politècnica Superior
PLAÇA: DC03251
CATEGORIA: Professor Col laborador
ÀREA DE CONEIXEMENT: Ciència de la Computació i Intel·ligència Artificial
DEPARTAMENT: Ciència de la Computació i Intel·ligència Artificial
ACTIVITAT: Fonaments d'Intel ligència Artificial (Ing. Informàtica) i Models de Fabricació Assistida per computador (Titulacions d'Informàtica)
DEDICACIÓ: Completa
DURACIÓ: Indefinida
CENTRE: Escola Politècnica Superior
PLAÇA: DC03252
CATEGORIA: Professor Col laborador
ÀREA DE CONEIXEMENT: Ciència de la Computació i Intel·ligència Artificial
DEPARTAMENT: Ciència de la Computació i Intel·ligència Artificial
ACTIVITAT: Lògica computacional i Raonament (Titulacions d'Informàtica)
DEDICACIÓ: Completa
DURACIÓ: Indefinida
CENTRE: Escola Politècnica Superior
PLAÇA: DC03257
CATEGORIA: Professor Col laborador
ÀREA DE CONEIXEMENT: Filologia Anglesa
DEPARTAMENT: Filologia Anglesa
ACTIVITAT: Terminologia II i Traducció juridicoadministrativa espanyol/anglès - anglès/espanyol I
DEDICACIÓ: Completa
DURACIÓ: Indefinida
CENTRE: Facultat de Filosofia i Lletres
PLAÇA: DC03259
CATEGORIA: Professor Col laborador
ÀREA DE CONEIXEMENT: Urbanística i Ordenació del Territori
DEPARTAMENT: Geografia Humana
ACTIVITAT: "Urbanisme i Ordenació del Territori" i "Planificació i explotació del transport" (Enginyeria de Camins, Canals i Ports). "Urbanisme" i "Coordinació i Enginyeria del transport" (Enginyeria Tècnica d'Obres Públiques)
DEDICACIÓ: Completa
DURACIÓ: Indefinida
CENTRE: Escola Politècnica Superior
PLAÇA: DC03261
CATEGORIA: Professor Col laborador
ÀREA DE CONEIXEMENT: Teoria de Senyal i Comunicacions
DEPARTAMENT: Física, Enginyeria de Sistemes i Teoria de Senyal
ACTIVITAT: "Projectes" i "Sistemes Lineals" (Enginyeria Tècnica de Telecomunicació: So i Imatge)
DEDICACIÓ: Completa
DURACIÓ: Indefinida
CENTRE: Escola Politècnica Superior
PLAÇA: DC03263
CATEGORIA: Professor Col laborador
ÀREA DE CONEIXEMENT: Treball Social i Serveis Socials
DEPARTAMENT: Treball Social i Serveis Socials
ACTIVITAT: Mètodes i Tècniques d'Intervenció per al Treball Social
DEDICACIÓ: Parcial (5+5)
DURACIÓ: Indefinida
CENTRE: E.U. de Treball Social
PLAÇA: DC03264
CATEGORIA: Professor Col laborador
ÀREA DE CONEIXEMENT: Arquitectura i Tecnologia de Computadors
DEPARTAMENT: Tecnologia Informàtica i Computació
ACTIVITAT: Estructura dels Computadors i Arquitectura de Computadors
DEDICACIÓ: Completa
DURACIÓ: Indefinida
CENTRE: Escola Politècnica Superior
PLAÇA: DC03265
CATEGORIA: Professor Col laborador
ÀREA DE CONEIXEMENT: Arquitectura i Tecnologia de Computadors
DEPARTAMENT: Tecnologia Informàtica i Computació
ACTIVITAT: Arquitectura i Enginyeria de Computadors i Arquitectures Reconfigurables
DEDICACIÓ: Completa
DURACIÓ: Indefinida
CENTRE: Escola Politècnica Superior
PLAÇA: DC03266
CATEGORIA: Professor Col laborador
ÀREA DE CONEIXEMENT: Arquitectura i Tecnologia de Computadors
DEPARTAMENT: Tecnologia Informàtica i Computació
ACTIVITAT: Sistemes Operatius en Xarxa
DEDICACIÓ: Completa
DURACIÓ: Indefinida
CENTRE: Escola Politècnica Superior
PLAÇA: DC03272
CATEGORIA: Professor Col laborador
ÀREA DE CONEIXEMENT: Personalitat, Avaluació i Tractaments Psicològics
DEPARTAMENT: Psicologia de la Salut
ACTIVITAT: Medicina Legal i Ciències Forenses, Psicologia Criminal, Criminologia II, Intervenció en crisi i Respostes al trauma en les víctimes i els professionals, Psicopatologia del comportament delictiu i Victimología
DEDICACIÓ: Completa
DURACIÓ: Indefinida
CENTRE: Facultat de Dret
PLAÇA: DC03273
CATEGORIA: Professor Col laborador
ÀREA DE CONEIXEMENT: Fisiologia
DEPARTAMENT: Fisiologia, Genètica i Microbiologia
ACTIVITAT: Fisiologia General i Biofísica (Lic. Biologia) i Fisiologia de l'Exercici (Lic. Ciències de l'Activitat Física i de l'Esport)
DEDICACIÓ: Completa
DURACIÓ: Indefinida
CENTRE: Facultat de Ciències